Komisijos personalo darbinis dokumentas - pridedamas prie šio dokumento Pasiūlymas Europos parlamento ir Tarybos reglamentas dėl medžiagų ir mišinių klasifikavimo, ženklinimo bei pakavimo ir iš dalies keičiantis Direktyvą 67/548/EEB ir Reglamentą (EB) Nr 1907/2006 - Poveikio vertinimo santrauka [KOM(2007) 355 galutinis] [SEK(2007) 854] /* SEK/2007/0853 galutinis */





[pic] | EUROPOS BENDRIJŲ KOMISIJA | Briuselis, 27.6.2007 SEK(2007) 853 KOMISIJOS PERSONALO DARBINIS DOKUMENTAS pridedamas prie šio dokumento Pasiūlymas EUROPOS PARLAMENTO IR TARYBOS REGLAMENTAS dėl medžiagų ir mišinių klasifikavimo, ženklinimo bei pakavimo ir iš dalies keičiantis Direktyvą 67/548/EEB ir Reglamentą (EB) Nr 1907/2006 Poveikio vertinimo santrauka [KOM(2007) 355 galutinis][SEK(2007) 854] KOMISIJOS TARNYBŲ DARBINIS DOKUMENTAS SU PPS ĮDIEGIMU Į BENDRIJOS TEISĘ SUSIJUSIO POVEIKIO VERTINIMO SANTRAUKA Pasaulinės suderintosios cheminių medžiagų klasifikavimo ir ženklinimo sistemos, kurią 2003°m. liepą oficialiai patvirtino JT Ekonomikos ir socialinių reikalų taryba (ECOSOC), tikslas – pasauliniu mastu nustatyti vienodus cheminių medžiagų klasifikavimo kriterijus ir etiketėse pateikti informaciją apie jų keliamą pavojų bei tokiu būdu skatinti atsakingiau jas tvarkyti. Tai turėtų palengvinti tarptautinę prekybą cheminėmis medžiagomis ir tuo pat metu padėti saugoti žmonių sveikatą bei aplinką. Poveikio vertinimas yra susijęs su PPS įdiegimu į Bendrijos teisę teikiant šio reglamento pasiūlymą ir dėl jo būtinais kitų susijusių Bendrijos teisės aktų dėl cheminių medžiagų („detalizuojančių teisės aktų“) pakeitimais. Jis pagrįstas RPA ir konsultacijų bendrovės „London Economics“ poveikio vertinimo studijomis, Komisijos tarnybų atliktu darbu, pvz., dėl pasekmių detalizuojantiems teisės aktams bei konsultacijų internetu atsakymus. Analizė rodo, kad tolesnėje perspektyvoje būtų tikslinga įdiegti PPS, nes (periodinė) nauda, kuri pasireiškia su prekyba susijusių sąnaudų mažinimu, galiausiai turėtų nusverti vienkartines įgyvendinimo sąnaudas. Sąnaudos, kurios pagal visus skaičiavimus siekia vidutiniškai maždaug kelias darbo dienas bendrovėje per metus, mažėja ženkliai sumažinus prekybos reguliavimo barjerus, susijusius su pasauliniais skirtumais klasifikacijos ir ženklinimo etiketėmis srityje. Todėl tai paskatins prekybą cheminėmis medžiagomis su ES nepriklausančiomis šalimis, sustiprins išorinį ES konkurencingumą bei ekonomikos augimą ir darbo vietų kūrimą. Tačiau reikia kontroliuoti įgyvendinimo sąnaudas, kad artimiausioje ateityje būtų galima gauti grynosios naudos, o MVĮ išvengtų bereikalingų sąnaudų ir administracinės naštos. Be to, būtina sklandžiai pereiti nuo dabartinės sistemos prie PPS, užtikrinančios dabartinį aukštą aplinkos ir sveikatos apsaugos lygį ir mažinančios bendrovėms tenkančią naštą. Pereinamąjį laikotarpį turi sudaryti du tolesni etapai, atitinkamai, medžiagoms ir mišiniams, kad būtų galima išvengti darbo trikdžių, padidinti klasifikacijos pakeitimų efektyvumą atsižvelgiant į REACH pereinamojo laikotarpio medžiagų registracijas ir prisiderinti prie PPS įgyvendinimo kitose pasaulio vietose siekiant gauti visą prekybos teikiamą naudą. Poveikio vertinime pritariama minčiai nustatyti pereinamąjį laikotarpį medžiagoms, kad jis sutaptų su REACH medžiagų klasifikacijos ir ženklinimo etiketėmis terminu. Praktiškai būtų sunku nustatyti trumpesnį pereinamąjį laikotarpį, galbūt prireiktų etiketėmis iš naujo paženklinti dideles turimų medžiagų atsargas. Ilgesnis pereinamasis laikotarpis taip pat keltų problemų mišinių gamintojams, kurie norėtų PPS taikyti anksčiau. Poveikio vertinime pritariama, kad tolesnis pereinamasis laikotarpis mišiniams būtų 4,5 metų. Akivaizdu, kad tariamai nedidelis pereinamojo laikotarpio mišiniams pratęsimas ilgesniam laikui yra netikslingas dėl didėjančio krūvio, kai vienu metu administruoti tenka dvi klasifikacijos sistemas, tai sumenkina pastangas palengvinti mišinių tiekėjų, tarp kurių yra daug MVĮ, veikiančių ilgoje tiekimo grandinėje, darbą, kad jie galėtų geriau prisiderinti prie būtinų pokyčių ir paskirstyti sąnaudas. Trumpesnis laikotarpis reikštų, kad mažiau tiekėjų galės pasinaudoti medžiagų ir gamintojams tiekiamų mišinių PPS klasifikacija per tiekimo grandinę. Pageidavimas nustatyti 4,5 metų laikotarpį buvo išreikštas ir viešųjų suinteresuotųjų šalių konsultacijų metu, per kurias dauguma siūlė vidutinės trukmės pereinamojo laikotarpio.